open-index/open-wikipedia-markdown huggingface dataset:
Schlånders

**Schlånders** (ital.: **Silandro**) isch a Gemeinde in Vinschgau in Siidtiroul. S´gleichnåmige Dorf isch aufgrund seiner Greas und dor zentralen Log und dos es greaste Dorf isch isches dor Hauptort im Vinschgau. Nebmbei gibs isch in Schlonders a es Gericht, es Grundbuachomt, es uanzigste Kino, und es uanzigste Spitol in Vinschgau. In Schlonders gibs a Fuasgängerzohne wo olls gschäftln sein und semm isch haint za tog es meiste Lebm in Dorf.

Teilweis werd Schlonders zan Untervinschgau ober a zan Mittlvinschgau drzuagezählt.

Schlånders isch bekonnt fir sein Kirchturm, der mit 92 Meter dor heachschte von gonz Tiroul isch. An ondre Sehenswiadigkeit isch die renovierte Schlåndersburg, de fir effentliche Zwecke (u. a. Bibliothek) umfunktioniert gwortn isch.

Di Schlanderser hoasn ihr Dorf Schlondersch, und hobm in Spruch: Schlondersch isch ondersch.
Ahrntoul

S **Toul** (deitsch: **Ahrntal**; wallisch: *Valle Aurina*) gett fa Bruneggng bis zin Kirchl in Heilig Geischt, und fa sebm nö a pou Kilometto weita inni. Do Boch, wos fan Toul außn in di Rienz rinnt, hoaßt in Dialekt meischtns "Boch", in deitschn *Ahr*. A s Toul selbo hoaßn di Teldra meischtns "s' Toul".

Atoal hobm a gitoalta Meinung dribo, öbbs zwoa Toale fan Toul gibb, "Ahrntal" (fa gazintoscht dinne bis zin Klopf außa) und "Tauferer Tal" (fa außon Klopfe bis Bruneggng).

Di Derfo in Toul, fa dinne außn, sann: Trinkschtoa, Heilig Geischt, Kason, Prettau, St.Piäto, SaJouggab, Stochas, Aang (St.Johonn), SaMoschtan, Luchta, Moritzn, Sond, Kemmatn, Mill, Üitnom, Goas, St.Jergng.

## Litaradua

* *Das Ahrntal: heimatkundliche Beiträge*. Der Schlern 52/1978, H. 7/8.
* *Ahrntal: ein Gemeindebuch*. Gemeinde Ahrntal, Steinhaus 1999 (mit Beiträgen von Christoph von Hartungen, Ernst Hofer, Reimo Lunz, Lydia Reichegger, Walburg Tanzer, Hannes Obermair, Gertrud Egger, Brigitte Niederkofler, Mathias Schmelzer, Sieglinde Hofer, Margareth Kamelger und Martha Verdorfer).
* Rudolf Tasser: *Das Obermair Medizinbuch aus St. Jakob im Ahrntal*. In: Wolfgang Ingenhaeff (Hrsg.): *Bergvolk und Medizin*. Berenkamp, Innsbruck 2005, ISBN 3-85093-202-8, S. 321–370.
* *Tauferer Ahrntal. Geschichte und Zukunft*. Tappeiner, Lana 2007, ISBN 978-88-7073-420-1.
* *Peter Wasserer 1822 bis 1845*, Provinz Verlag 2010 (Hrsg. Paul Gruber, Franz Josef Künig)

## Im Netz

* Homepage der Gemeinde Ahrntal (abgerufen am 8. August 2012)
* Das Ahrntal und der Naturpark Rieserferner-Ahrn in der Dritten Dimension
* Geschichte-Tirol: Ahrntal
Walsch

Unter **Walsch**, **welsch** odr **wallisch** vrschtian di Sidtirouler di Italienische Sproch. Es Wort "Walscher" schteat fir an Italiener. Frier wor des gonz a normales Wort, ober mit der Zeit isches olleweil mehr zu an negativ brauchtn Ausdruck gwordn, wenns a viele net beas moanen, wenn sies gebrauchn. Ober in Geignsotz drzua gibs a italienische Werter, dia wos nit gonz schmeichelhoft fir Sidtirouler sein, zum Beispil "crucchi", "cetrioli" (ibersetzt: "Essiggurkn") oder "crauti" (ibersetzt: "Sauerkraut").

Die Wortwurzl kimp van oidboarischn "walachisch". Damit sein schon die Keltn va die oltn Germanen bezeichnet gwordn. Vielleicht hobm die Rema selber des Wort derfuntn, wenn sie die Keltn, dri in Sidn van heitign Frankreich besiedlt hobm, als *Volcae* bezeichnet hobm. Speter hot man damit di romanischn Nochbarn bezeichnt. 
Des Wort isch wohl oft a in Sinn va "fremd" veaschtontn gwordn. Es hot ober schon in olthoachteitscher Zeit (vor 1000 Joar und mehr) es Wort "fremidi" gebm. Genau gnummen isch "walsch" net fir olle Fremdn verwendet gwordn; die Schlawn zun Beischpiel hot man die "Wendn" ghoaßn.

Die gleiche Wortwurzl steckt aa in Nomen van britischn *[[Wales]]* und in *Welsh* (die Einwohner va Wales), in Nomen va der *[[Walachei]]*, in den va die *[[Wallonen]]* in Holland und weidas in a poor deitsche Ortsnamen, dia mit *Walch-* onfongen. In Schwedn weadn die Romanen als *välsk* bezeichnet. Af polnisch hoaßt Italien *Włochy*, die italienische Sproch *język włoski*. Die Wurzl isch wohrscheinlich aa in die Schreibnamen *Walch* unt ''Walser"

Unter "walsch strickn" versteat man a gwisse Ort die Stricknodlen zu hebn, wenn man mit Woll strickt. Des isch der Gegnsătz zun deitschn Strickn. "Walsch strickn" isch net negativ zu versteahn.

Unter der "Walschn Kronkatkat" versteaht man in der oltn Viechmedizin a gferlichs Kopfkatarr va die Rinder. Isch aa net ăpwertent gmoant (vgl. "Englische Krankheit" fir Rachitis).



Hauptwërter: 
  der Walsche: der Italiener, der Italienischleahrer
  die Walsche: die Italienerin, die Italienischleahrerin
  die Walsch / es Walsch(e): Italien außerhålb va Südtirol
Zeitwort:
  walschelen: mit italienischn Akzent redn, italienische Eignårt håbm
Zsåmmensetzungen:
  stockwalsch: gonz italienisch
  krautwalsch: ladinisch
  walsche Fåhn: italienische Trikolore
  walsche Schual: faschistische italienische Zwaungsschual fir Sidtiroler (bis 1943)
Luis Durnwalder

**Luis Durnwalder** (* 23. September 1941 in Pfolzn) isch a Sidtiroler SVP-Politiker und er wor 25 Joar dr Landeshauptmonn vo Sidtiroul. In Südtiroul a „Londesluis“ gnonnt.

## Biographie

Noch sein Schuilbesuich in Pfolzn und Brixn und mitn Plan, in die Auguschtina-Chorherrn in Neustift ba Brixen beizitretn, hotta sich obo dechto fis Studium fa Rechts- und Agrarwissenschoftn in Wien entschiedn. In do sebn Zeit hotta mit do politischn Tätigkeit ungheb und isch zum Vorsitzenden fa do Sidtiroula Hochschialaschoft (bis 1965) und Mitglied fa do Kath. Studenten-Vobindung Greifenstoan in ÖKV giwordn.

1969 ischa do Birgomeischto fa seindo Heimatgemeinde wordn, 1973 Londesobgeordneto und Regionalassessor fis Grundbuich. In do sebn Zeit hotta fin Baurnbund georbatn und sein Wohnsitz noch Boazn voleg, wo er heint no leb. Noch die Londeswohln fa 1978 isch zum Londesobgeordneten wordn.

Von 1989 bis 2014 ischa do Londeshauptmonn fa Südtitol geweisn.
Gmoa

A  **Gmoa**/**Gmua**, Pl.: **Gmoana**, (dt.: **Gemeinde(n)**), is a stootliche Instituzion, de wos fia a lokois Gebiet zuaständig is.

Se iwanimmd dobei autonome Afgom und richdd se on iwagoadnete Instituziona, wia de Provinz, Region und an Stoot. In Deitschland is's so, doss a Gmoa fia'n Bau und fia'n Untahoit vo effntliche Eihrichtunga (z.&nbsp;B. Schuin, Kindagärtn, Frei-/Hoinbäda usw.) vaontwoatli is. Nem da Ausweisung vo Baugebiet, Ausstejung vo Ausweise und Pässe, Vasoagung/Entsoagung is a Gmoa fia Soziois, wia zum Beispui Kindaspuiplätz und Oidnheime, zuaständig. Aa de Gweahleistung vom Feiaschutz ghead zum Afgomgebiet vo ana Gmoa.

In da Obapfoiz sogd ma ned "Gmoa" sondan "Gmoi".
Pfinzda/Pfinsda (Nordboarisch)

Da **Pfinsda** (*Pfinstig*) oda: **Dunnaschda** (*Dunnaschdoch*) is da viate (und middlare) Doch vu da Wocha im büagalichn Kalenda nauch da DIN 1355, daï wau in Mondoch (oda: *Manda*) aïs easchtn Doch vu da Wocha sigt. In da kristlichn und jüdischn Zählung, wau da Sunnda da easchte Doch vu da Woch is, issa da fünfte Dooch. D'Wocha mit'm easchtn Pfinsta im Joa is d'easchte Kalendawoch.

## Pfinsda

Da boarische Nama: **Pfinsda** (aa: *Pfinstig*, deitsch: *Pfinztag*) den wau ma aa haind no manchmaï head, kummt vum griachischn: *pempte hemera* und bedaidt: „fümfta Doch“. Mit deam Nama woit ma in Bezuch afn Donnagott vadränga. Des Lehnwoat is waschainlich iwas Gotische (**paíntē dags*) und ofd iwas Langobardische ins Boarische kumma. Im gschlossna boarischn Schprauchraum heat ma dean Name haind nimma so oft, owa in de boarischn Schprauchinsln, daï wau gründt woan san, waï des da gängige Name woa, is des imma no die noamale Foam. Baischpü dafia san:





Andane Foama san und woan: *Finsda* oda *Finsdoch*. Die Variantn mit *-doch* wean regionaï aa aïs *-dog* ausgschprocha.

## Dunnaschda

Da **Dunnaschda** (aa: *Dunnaschdoch*, deitsch: **Donnerstag**) haud sein Nama vum germanischn Donnagott Donar, Thor (ahd.: *donrestac*, Middlholländisch: *donresdach*, Oidfriesisch: *Thunersdei*, Noadfriesisch *Türs dei*, engl. *Thursday*, dänisch: *Thorsdag*). In da Antike haud dea Doch in Nama vum Gott bzw. Planetn Jupita ghabt (lat.: *dies Iovis*, davu aa franz.: *jeudi*, spanisch: *jueves*, italienisch: *giovedì*). Waï d'Geamanen d'Wocha mit 7 Doch vu de Babylonia iwanumma hom, is da Dunnaschda analog zum dies Iovis büidt woan.

Andane Foama san *Doaschda*, *Dunnasda*, *Dunnasdoch*, *Dunnasdog*. Regionaï untascheidt ma no zwischn *Dunna-* und *Donna-*.

## Gwöün
Aina

D**'Aina** (*Strigiformes*, Singular: **Ain**, **Oin**, af deitsch: **Eulen**) sant a Ordnung fo di Fegl, zu dera wos meara wia 130 Ortn dazuazöid wernt. Oi Aina hods iawaroi af da Wöid, und hom gmoa, dasss zmoast in da Nocht aktiv sant - desweng sans a recht guad an di Dusta obasst. Olla Aina san Raubfegl, d. h. se jeiknt und fressnt ondane Viecha, z. B. Nogeviecha.
Im oidn Griachaland wo d'Ain a Simbui fia d'Weisheid, und desweng a im Woppn fo da Stod Athen, de wos ian Nom fo da weisn Geddin Pallas Athene griagt hod.
Sell

As middlhochboarische Wort *selp/selb* is im  Neihochboarischnn ohne "l"-Vokalisiarung
zu **sell** worn. Aus dem *selb* hot se spaada des hochdeitsche *selbig(e)(r/s)*
entwicklt, wobei *sell* ned aso speziell is und verschiedns hoaßn kon: *das, jenes, dieses, selbst, selber* (*sell* fir *sejbst/sejm* is oba sejtn worn) etc. *Sell* werd vor oim im Tirolerischn verwendt, oba aa in Oidbayern. Do kemmen aa *dessell, dasell* und *desell* fir. In manche Gegenden werd *sell* a **hell** ausgsprocha.

Zur *selb*-Wortgruppn gheart aa *selben* oda boarisch *selm*. Es kon de Bedeitung wia im Hochdeitschn hom, oba aa *sejm, sejbst, domois* oda *doat*. Fir *domois* oda *doat* hot ma aa *dosejm* gsogt. Im Boarischn ohne l-Vokalisierung sogt ma dazua *d'selm, selmst, zelm, zem* oda oanfach *selm*. In Middlboarischn is des "l" oft vokalisiad und ma sogt *sejm/sejm*
fir *selm* und *sej/sej* fir *sell*.
Soyen

**Soyen** ist a Gmoa z Obabayern im Landkroas Rousnam, 9&nbsp;km nöadlich vo Wossaburg am Inn. Dass friara hoaß heaganga is, komma heid no feststein, wenn ma de oidn Burgn Hohenburg und Königswart oschaud.

## Geografie

In da letzdn Eiszeit hod der Inngletscha a bucklade Landschaft mit mehrande Seen hintalossn. Im *Altensee* und im *Soyensee* konn ma bis heid no pfenningguad bodn.

## Gschicht

Die easchtn urkundlichn Aufzeichnunga gengand afs Jahr 816 zruck. Soyen war Teil vom Herzogtum Bayern und hod zum Rentamt Minga und zum Landgerichtsbezirk Wasserburg ghead. Soyen is im Zuge vo de Verwaltungsreformen in Bayern 1818 a selbständige politische Gemeinde worn. 1882 ham se de Gemeinden Buchsee mit der Gemeinde Soyen zamdo. 1971 ham si dannad de Gemeinde Schlicht sowia a bor Teile vo de Gemeinden Allmannsau und Schleefeld freiwillig mit da Gemeinde Soyn zamgschlossn.

## Verka

Vakeasmasseg iss guad iba d B  und d Bohlinie Rousnam – Muidorf z daglanga.

## Im Netz
Landkroas

A **Landkroas** (obkiazt: **Lk**, **Lkr.**, **Lkrs.**, **Landkrs.**) oda aa **Kroas** (in Nordrhein-Westfalen und Schleswig-Holstein), is nochn deitschn Kommuneirecht a Gmoaverband und a Gebietskeapaschaft gleichzeite. Ea vawoit sei Gebiet noch de Grundsätz vo da Sejbstvawoitung vo de Gmoana.

## Wia schaugt sowos aus?

A jeder Landkroas bestähd aus mehrane Gmoana.
As gibt Landkroas de ham blos 6 Gmoana, es gibt owa aa Landkroas, de ham glei 235 Gmoana.

Vawoidt wead da Landkroas vo seine Organ:

* da gibts an Kroasdog, des is de Voiksvadretung vom Kroas, de wo olle fimf (im Freistaat Bayern olle 6 Joar) gwejht wead,
* an Landrat, der is je noch Bundesland da Voasitznde vom Kroasdog bzw. Kroasausschuss' und vo da Kroasvawoitung
* in a boar Lända da Kroasausschuss'.

Damits z Gejd kemman woins heit z dog a Kroasumlog vo olle de wo dem Kroas zuaghean.

Alle 295 Landkroas ham sich in 13 Landesvabänd und auf da Bundesebene im Deutschen Landkroasdog (DLT) zammado.

## Afgobm vom Landkroas

* Bauaufsicht
* Berufsbuidande Schuin und Sondaschuin
* Brandschutz, Feiawehr
* Effentlicha Personanohvakea
* Eirichtung und Pfleg v Natua- und Landschaftsschutzgebiedt
* Fiahrascheinwesn, Kfz-Zualossung, Kroasstroßn-Bau und -Pfleg
* As Gsundheitswesen
* Katastrophnschutz
* Lebmsmiddlibawochung
* Obfoibeseitigung
* Viechaschutz und Viechseichnbekämpfung

## Wo kimmt des nachad her?

As Wort Kroas hod ma gnumma um damit a politische Einrichtung mit Verwoitungsafgaben bissl kiaza zum sprecha. Soweit ma woas warn de Tschechn de easchtn, do gibts a Wort kraj (=Land) und des kimmt soch ausm Middloita.

Im 19. Joarhundat und bis zum Easchtn Wödkriag hods in ganz Deitschland ungefäah 1000 Landkroas gebm; de Gräß wor a so ausgrechnet, dass da Landrat zur weidastn Gmoa vo seim Kroas, am gleichn Dog mit seim Fiahrweak und seine Ross dafaohrn ko.

### Kroasfreie Stod

A kroasfreie Stod gheat zu koan Landkroas, sondan buidt an oagna Stodkroas.

## Beleg

* Hoamseitn vom Deitschn Landkroasdog 
* De Afgobm vo de Landkroas.
Soiz

**Soiz** (dt.: **Salz**) ghead zu de Gwiaz und wead oft in olle meglichn Speisn heagnumma, domid's an bessan Gschmock griang.

Heagstejt wead's in Bayern zum Beispui indem's im Gebiag obbaut wead. De gonzn Ortsnama mid "Hal-" dean oft do draf hiweisn, doss duat amoi Soiz obbaut worn is - "Hal" hod af kejtisch nemli: "Saline" ghoaßn. Zum Beispui Reichahoi, Hallein, usw.

In ondane Lända ko's Soiz a gwunna wean, indem ma's Meeawossa in spezieje Beckn vadunstn losst und donn's Soiz des wo zruckbleibt zammsammet und sauba mocht.

Friaha woa's Soiz seah weatvoi, wei ma's a scho gean ghod hod fia de Moihzeidn, owa des ned iwaroi ghod hod. Es woa aa wichtig zum "Eihsoizn", wei's no koane Gfriaschränk gem hod und ma's Essn ondas konseavian hod miassn. Weng seim groußn Weat hod ma's Soiz sogoa "Weiß' Goid" gnennt. Vui Städt in Bayern san so duach'n Soizhandl reich worn.

Heitz'dog hod ma eha des Problem, doss ma z'vui Soiz heanimmt, bzw. im industriej heagstejtn Essn z'vui Soiz drin is. Des Soiz hod nämli aa des Problem, doss ma dovo an houchn Bluaddruck griagt, wenn ma z'vui isst.
Ordnung

**Ordnung** oda **Oadnung** stähd fia:

* a Oadnungsrelazion
* de Oadnung vo oam aus da Gruppn
* hod a 'n hächsdn Obloatungsgrad ba ana Differenzioigleichung
* an Ring aus algebraisch ganze Zoihn in da algebraischn Zoihntheorie: schau: Oadnung (algebraische Zoihntheorie)
* in da Informatik de Komplexität vo Algorithmen
* in da Physik as Gengtei vo da Entropie
* in da Biologie is a taxonomischa Rang, schau: Ordnung (Biologie)
* in da Kristoichemie isd Ordnung de Ordnung, de Kristoie so ham
* in da Reakzionskinetik vo da Chemie is's de Reakzionsordnung
* is aa a Begriff vo da Informazionstheorie, schau aa no unta: Zuafoi und Oadnung
* hoassd aa, doss de Näh zua Vawondtschoft innahoib vo da gsetzlichn Eabfoige entscheidd
* de effentliche Ordnung
* de Gsejschoftssordnung
* de freiheitlich-demokratische Grundordnung
* in da systemisch-phänomenologischn Famijntherapie "Gsetzmäßigkeitn, noch dena gonze Famijnsysteme iwa Generaziona wegga ohne a gross Problem funkzionian bzw. si, wenn donn scho, gscheid vastricka"
* as Wossarecht kennt aa de Ordnung, schau noch unta: Ordnung (Gwassa)
* aa a Fluss kennt Ordnung, do hoassd des nacha Flusssystem oda Flussordnungszoih
* Ordnungsliab ois a Charaktaoangschoft
Etsch

Di **Etsch** (italienisch: **Adige**, ladinisch: **Adiç**) isch mit 415&nbsp;km dr zweitlengste Fluss von Italien und entspringt in der Gegnd vom Reschen net weit vom Dreiländereck Italien, Schweiz und Östareich.

Di wichtigsten Nebenflüsse sein:

* dr Rambach entspring am Ofnpass in der Schweiz,
* di Passer fließt bei Meran in di Etsch
* dr Eisack isch dr zweit längste Fluss Sidtirouls und mindet bei Bozn in di Etsch.
Der Noce, dr Avisio und Fersnach sein wia dr Leno Trentiner Nebnfliß von dr Etsch.

Di Etsch fließt bei Chioggia in di Adria.

Di wichtigsten Orte an dr Etsch sein Meran, Bozn, Trient, Rovereto, Verona und Legnago.

## Im Netz

* 

## Beleg
Kracherl

A **Kracherl**, aa **Brause** oda **Limonad**, is a sias Drangl, des wo aus Wossa, Zucka, Gschmo und Koinsaire gmacht werd. Gebm duads vui Gschmorichtunga, am eftan find ma oba Zitron und Orange. Des Zitronenkracherl (aa *Tschoppalwossa*) werd fias Radla und fian Russn braucht zum Mischn.

## Wo da Nama heakummt

De easchtn Kracherlfloschna hom ois Vaschluss an glosan Schussa (a Kugl) ghabt, dea wo duach in Druck vo da Koinsaire noch obm in an Flaschnhois druckt woan is. Im Hois war entweda a Gummidichtung (de englischn Soadawassaflaschn hom des zum Tei, s [Padent is vom Herrn Codd, am Englända) oda des Glos und dea Schussa warn eigschliffa, so dass dicht worn is. Zum Aufmacha hod ma in Schussa mitm Finga einedruckt. Des hod - de richtige Technik vorausgsetzt - an rechtn Schnoiza do: a *Krachal*.

De Flaschna warn bei de Kinda recht begehrt, aba kaum oane hods ibalebt, wenn da Schussa aussegnomma worn is. Aus hygienischa Sicht warns natiale a recht schwar zum sauwahoitn. Drum hot ma a an Vaschluss boid aus Keramik und Droht gmacht, Dichtung war dea aus am Gummi, den ma leicht hod austauschn kenna. In Original-Coddschn Kracherl-Vaschluss gibts heit no bei na japanischn *(Ramune)* und na indischn *(Banta)* Kracherlsoatn. De oidn Flaschna wern fiar a Vamegn unta Sammla ghandlt.

Obgläst hom de Vaschluss, de natiale a recht aufwendig zum pfleng warn, da Kronkoakn, den a Ire eafundn hod, und de Blechdosn, de wo aus Amerika kemman.

## Nostalgie
Im Zug vo da Nostalgie oda wei se manche wieda auf de *guate oide Zeit* besinna, gibts neiadings wieda Krachal mit Biglvaschluß, zum Beispui vo na Brauarei aus Oidäding, des wo ma nach aaa Kracherl nennt. Aa kemman wieda Soatn in Handl, de wos seit lange Zeitn nimma gem hod, wia es Himbeerkracherl oda es greane Woidmoastakracherl.

## Bekannte Soatn
Zitrona, Orangn, Kola, Spezi (Kola-Mix), Aimdudla, Tonic, Bitter Lemon, Ginger Ale, Himbeer, Erdbeer, Holla, Woidmoasta

## Neimodische Kracherl
Ois Modegetränk is in de achzga Joar a Kracherl aus Estareich in Mode kemma, des an Gschmack hod ois wai aufgläste Gummiberl und vui Koffein und Taurin enthoit, daß oan recht aufdraht, wann mas drinkt.

De zwoa bekanntan Kolaheastella in Deitschland probiern seit de ochzga Joar olleweil wieda Kracherl mit exotische Obstkombinationan aufn Markt zum bringa, wia Ananas oda rosa Grejpfrut, des alladings sejtn lang gibt, oda si liefan se Konkurrenzschlachtn, wejchane vo de Limos weniga Zucka drinhom.

A andane Entwicklung kimmt aus Ostham (*Ostheim/Rhön*, Untafrankn) und nennt se *Bionade*. Des Kracherl is ökologisch duach Fermentation heagstejt und enthoit Kraita und andane exotische Obstsortn oda Gwiaz wia Litschi und Ingwa.

## Im Netz

* Drangln ohne Oikohoi: Kracherl
* Leitsätze für Erfrischungsgetränke des Deutschen Lebensmittelbuchs (PDF)
Handduach

A **Handduach** (dt.: **Handtuch**) is a Duach zan Obtrickan vo de Händ, van Keapa und vo Sochn (zan Beispui: Gschirr). Fian Keapa wean meisd Frotteediachln vawendd, zweng da guadn Saugfehigkeit meisd aus Baamwoi.

## Variantn

* **Bodeduach**
* **Frottiahandduach**
* **Gschirrduach**

## Neahbodn fia Kronkheitsearega

Handdiacha kenna schnej zan Neahbodn fia Kronkheitsearega wean: Bakterien, Viren und Puizsporn. Dozua kimmd, doss se zan Beispui Kolibakterien, wenns warm und feicht is, olle 20 Minutn iah Ozoih vadoppen. Desweng vawendd ma heit in da Effntlikeit entweda Papiahanddiachl oda Handduachroin.

## Redewendung

* As Handduach schmeissn, moand ban Boxn afgem (wenn da Traina s Handduach in an Boxring schmeissd).
* In Bayern sogd ma a za om Krischpal, dosa *a Noss' Handduach* is.

## Im Netz
Stearzing

**Stearzing** (amtli: **Sterzing**, ital.: *Vipiteno*) is a Stod am Eisack in Sidtirol (Italien). Zwegn da Log noh am Brenner, Jaufn und Penser Joch wor Stearzing seit oltersher a recht wichtige Handlsstod ("Fuggerstod").

Wohrscheinli hot Stearzing seinen Nomen vom "Sterzl", an Pilger mit Rosnkronz, der a im Stodwoppen obbildt isch. Zar Gmoa Stearzing zähln aa de Dearfer Tschöfs, Thuins und Riad.

Inschbruck liegt guat 40&nbsp;km im Noadn va Stearzing, Meran guat 30&nbsp;km im Sidwestn und Bozen foscht 40&nbsp;km im Sidn.

## Galerie


Datei:Sterzing-Zwoelferturm.jpg|Zwelferturm
Datei:Vipiteno Twelve hour Tower.JPG|Zwelferturm
Datei:Sterzing-Vipiteno and Elzenbaumer Wetterkreuz.JPG|Stearzing
Datei:Sterzing-Vipiteno.JPG|Stearzing
Datei:Vipiteno Multscher Museum.JPG|Stod und Multerschermuseum
Datei:Vipiteno View.JPG|Stearzing, Innenstod


## Literatua

* Anselm Sparber (Hg.): *Sterzinger Heimatbuch* (Schlern-Schriften 232), Innsbruck: Wagner 1965.
* Martin Alber: *Sterzinger Ansichten auf historischen Postkarten*, Sterzing 2010.

## Im Netz

* Hoamseitn va da Gmoa Stearzing
Oadaxl

D**'Oadaxln** (*Lacertidae*, Oazoi: **Oadaxl**, ostboarisch **Àdaxl**, tiroiarisch **[[Hegedechs]]** und **[[Gruenz|Groanz]]** (fia Smaragd Oadaxln), af deitsch *Eidechse*) sant a Famui fo gloane, zmoast greane Dexn, de wos fost iawaroi in da Oidn Wöid fiakemant. Eana Fawondtschoft mid ondane Famuina innahoib fo di Griachfiecha is oiwei nu neda gonz glor, und werd deswengad kontrovers diskadiert, owa t'Forschung mocht Furtschrid damid.

In Middleiropa hods fuigade Ortn:

* s'Zau-Oadaxl (*Lacerta agilis*)
* s'Estliche Greane Oadaxl (*Lacerta virdis*) und
* as Westliche Greane Oadaxl (*Lacerta bilineata*), außadem
* as Maua-Oadaxl (*Podarcis muralis*) 
* as Woid-Oadaxl (*Zootoca vivipara*) und
* s kroatische Gebirgs-Oadaxl (*Iberolacerta horvathi*).
Oadaxln kemant eha in Midtl- und Südeiropa fia wia im Norn, wals eana weida drom z'koid is. Außahoib fo Eiropa hods nummoi föi meara Ortn fo di Oadaxln.

## Literatua

BÖHME, W. (Hrsg.) (1984): Handbuch der Reptilien und Amphibien Europas, Band 2/I, Echsen II (Lacerta). – Wiesbaden (AULA – Verlag). ISBN 3-89104-000-8

## Webseitn

* EMBL Reptilien-Datenbank für Lacertidae
* www.herpetofauna.at - Reptilien in Österreich
* www.lacerta.de
* www.herpetofauna-nrw.de
Viecha

De **Viecha** (dt.: **Tiere**) san a wichtige Gruppm vo meahzejing, eukaryotischn Organismen. In da biologischn Systematik spuid da Begriff heit koa Roin meah. Taxonomisch wean Viecha haifig ois Gruppm innahoib vo de Eukaryotn ogseng, de wo dena Pflanzna und Schwammal gengiwagstejd wean. De Zejn vo de Viecha hom im Gengsotz za de Schwammal und Pflanzna koa Zejwond, sondan san vo ana Zejmembran umgem. Heit san mid Viecha nua no de vuizejing Viecha (*Metazoa*) gmoand.

## Systematik vo de Viecha

### Vuizejige Viecha

De Systematik vo de Viecha wead zazeid intensiv eaforschd. De foingde Doastejung gibd on aktuejn Wissnsstond wieda.

* **Viecha (Animalia)**
** Choanoflagellata
** Metazoa
*** Porifera
*** „Eumetazoa+Placozoa“
**** Placozoa
**** Eumetazoa
***** Coelenterata
***** Bilateria
****** Acoelomorpha 
****** Eubilateria
******* Protostomia
******* Deuterostomia

In da doagstejdn aktuejn Systematik foid af, doss de Coelenterata wieda bericksichtigd wean. Des gschiachd noch Philippe et al. (2009) und widasprichd zan Beispui Dunn et al. (2008). Driwa naus wean a poar gebraichliche Gruppmbezeichnunga nimma vawendd:

* Choanoflagellates - Synonym za Choanoflagellata
* Choanoflagellida - Synonym za Choanoflagellida
* Choanomonada - Synonym za Choanoflagellata
* Choanozoa - Paraphylum aus Ichthyosporea, Filasterea und Choanoflagellata
* Coelomata - Synonym fia Eubilateria
* Diploblasta - Synonym za Coelenterata
* Parazoa - Paraphylum aus Porifera und Placozoa
* Radiata - Synonym za Coelenterata
* Triploblasta - Synonym za Bilateria
* Urmetazoa - Synonym za Metazoa
Haifig wead *Viecha ([[Animalia]])* ois Synonym za *Vuizeja (*Metazoa)* gnuzd. De oa- bis wenigzejing Choanoflagellata wean demz'foig ned ois echte Viecha bedrochd, sondan ois Oat Schwestangruppm za de Viecha/Vuizeja (Animalia/Metazoa).

=== Oazejge Viecha (Protozoa) ===

De friaha za de Viecha zejdn oanzejing Viecha (Protozoa). Se stomma aus oana Reih vo vaschiedne Taxa innahoib vo de Eukaryotn. S gehd dobei um oazejge Organismen, de wo an [[Zejkean]] owa koane [[Chloroplast]]n hom und se somid [[Heterotrophie|heterotroph]] eaneahn doa.

== Da Mensch und de ondan Viecha ==

Natuawissnschoftle gseng is aa da Mensch a Viech. De [[Vahoitnsbiologie]] hod beispuisweis zoagd, doss häha entwicklde Viecha kompliziatare Vahoidsnmusta zoang und komplexare Viechasprochn vawendn wia weniga entwicklde. Aa za abstraktn Denkn san a poar Viechaoatn zmindasd in Osätzn fehig. Da Iwagong zan Mensch is oiso fliassnd..

== Beleg ==
<references />

== Im Netz ==

* [https://web.archive.org/web/20191120131306/https://www.das-tierlexikon.de/ Lexikon vo de Viecha]
* [https://web.archive.org/web/20190401082317/http://www.tierwissen.de/ Wissn iwa de Viecha]
* [http://tolweb.org/ Tree of Life Project]
* [http://animaldiversity.ummz.umich.edu/site/index.html *Animal Diversity Web'', Projekt vo da Universitet vo Michigan]
Fenstaln

**Fenstaln** oda **Fensterln** wor friara a Brauch, wo de junga Buaschn bei da Nacht zu de Deandln (Gschbusi) ganga san und mid da Loada beim Kammafensta einegschding san (de Kamman vo de Deandln worn moast im easchtn Stock).

Weis anno dozumois ned vui Meglichkeitn gebm hod, Mendscha kenna z lerna, hod si de Brautwerbung oft vorm Kammafensta ogspuit. Grad bei de scheenstn Deandln worn natiale meara Burschn interessiat. S Fenstaln wor dahea aa oft mit Raffarein mit Rivaln vabundn, wen zwoa oda meara Buama gleizeiti zum Kammafensta vo oan Mendsch keman san.

## Entstehung

De Brautweabung vorm Fensta hod a lange Tradition vo da Serenade ibas Nochtliad bis zum Gasslbrauch. Dees hod damit zdoa, dass unvaheiratete Weiba friara in da Regl ned aloa ausgeh hom deafn. De Kommunikation ibas Fensta wor deshoib oft de oanzige Meglichkeit.

Da Gasslbrauch is da Vorlaifa vom Fenstaln. Ban Gasslbrauch is a Gruppm vo Burschn vor a Kammafensta vo am Deandl zogn und hod do erotisch-satirische Reime (de Gasslreime) zan bestn gebm. Eascht wens eanst worn is, san de Buaschn oanzln vors Fensta kema.

Vor da Motorisiarung und vor da sexuelln Freizigigkeit wors Fenstaln ned nua in Bayern und Östareich, sundan in ganz Eiropa weit vabroadd. Es wor a teiweis geduidete Form zum Auslebm vo offiziej vabotana, vorehelicha Sexualität.

Des ganze begrindt si doduach, dass im Haus moastns Großfamilien gwohnt ham und da Vata, d Muada oder da Bauer oda d Bairin natiali koa Unzucht in eanan Haus hom woidtn - oda hom woin deafa. S wor nämle duach a Gsetz vabotn (Kuppeleiparagraph §180 a. F. StGB) dem unzichtign Treim Voaschub z leistn.

Zui vom Fenstaln is oamoi natiale s Schnacksln, oba aa s Kennalerna und s Zammasein mitm Diandl in da guadn Stubm.

## Fenstaln heit

Zweng da sexuejn Freizigigkeit und da Gleichberechtigung vo de Weibaleit is as Fenstaln heit nua no ausnohmsweis notwendi. Heizdogs wead ob und zua zan Spass gfenstald.

## Musi

As Fenstaln werd in da boarischn Musi oft bsunga. As bekanntaste Liad zum Fenstaln is da Fensterstock Hias, a oids boarisches Voiksliad. Am populeastn is de Interpretation vom Fredl Fesl. Oft wead am Fredl dees Voiksliad sogoa zuagschriebm.

## Audio
* Fredl Fesl: *Fensterstock Hias*, im Oibum "Die Erste"

## Recht
Jenseits vom Weißwuaschäquator ko Fenstaln ois Hausfriednsbruch ogsegn wean: Des Amtsgericht Frankfurt am Main hod entsprechand guateit .

## Im Netz
* Fredl Fesl: ''Fensterstock Hias(l)'' af Youtube (*Hiasl* deafat a Schreibfeja sein; da Fredl sogt af Youtube am Ofang vom Liad laut und deitli "Fensterstock Hias", so wiar aa s Voiksliad hoasst.)
* ''Fensterln'' im Austria-Lexikon

## Beleg

* Beitl: Wörterbuch der deutschen Volkskunde. Stuttgart 1974. S. 252
* Egon M. Binder: *Liebe auf Bairisch.* Mosaik Valog, Grafenau 1984.
Französische Fuaßboinationalmoanschaft

De **franzesische Fuaßboinationalmoanschaft** oda a "Équipe Tricolore" g´nannt wern ower a als "Les Bleus" (de Blaua) bezeichnet. Es is de Moanschoft de Frankreich bai Wejd - und Eiropamoasterschaften vadritt.

## Gschichte

De Moanschaft ghert zuam franzesischen Fuaßboivaband, wos sait 1919 d'Fédération Française de Football (FFF) is. De Franzosen kehrn seit 1954 zua ana derer Grindungmitgliada vo da UEFA. Da Vorgänga vo da FFF wor de Union des Sociétés Françaises de Sports Athlétiques und wor a Grindungmitgliad vo da FIFA. Des easchte offizielle Länderspui wor om 1. Mai 1904 in Brüssel gega Belgien vor 1.500 Zuschauern. Des Spui hat 3:3 geendt. In ihrm zwoaten Spui a joar späer homs gega d'Schweiz miat 1:0 gwunna. Des easchte Moi wo de Franzosen blaua trikots gtochn hom woa 1908 gega England. De Franzosen hom des Spui mit 0:12 valoan, dennoch woa de blaua Foab seitdem ihr Markenzeichn.

Bsondas erfoigreich woans bis zuam Zwoaten Waidkriag net, 39 Siage, 13 Remis und 74 Niedalong stondn ins Haus. Eascht bei de Wejdmoasterschaft 1958 hams zum easchtn Moi guad g´spuit. Se san Dritta worn und hom im "kloana Finale" gega de Deitschn gwonna.
Zwoa Joar später sans Viata worn im eignen Land bei da Fuaßboi Eiropamoasterschaft. Da Aufstiag zua Fuaßboigroaßmocht wor eascht 1982 meglich, als de Franzosen bei de Wejdmoasterschaft 1982 in Spanien vierta gworn san und in de Vorrundn sogar England gschlong hom. Da eigentliche Duarchbruch woa 1982. Frankreich is bei de Eiropamoasterschaft im eignan Land Eiropamoaster worn. In de neextn 10 Joar homs aba nepfui Glück ghobt. Se ham de Qualifikationen fia d'Waid - und Eiropamoasterschaften vapaßt. Da greste Erfoig wor bei de Wejdmoasterschaft 1998 im eigenen Land. Doat sans Wejdmoaster worn und hom im Finale Brasilien gschlong. Nachdems 2000 Eiropamoaster wurdn, sans 2002 bei da Wejdmoasterschaft in Asien scho in da Vorrundn raus gflong. Eascht 2006 be da Wejdmosterschft in Deitschland hat´s wiada an Hehpunkt gebn. Se san ins Finale 'kemma und ham dann as Elfmetaschiaßn gega Italien valorn.

## Teilnoame an Internationalen Duaniere

### Wejdmoasterschaftn

### Eiropamoasterschaftn

### Confed Cup

## Titel

* Wejdmoaster 1998
* Eiropamoaster 1984, 2000
* Confed Cup Siga 2001, 2003
* Olympiasiga 1984

## Weblink

Homepage von de Verband
Ottoman

A **Ottoman**, a **Kanapee**, **Sofa** oda **Kautsch** gnennt, is a Mebestickl, auf dem se bequem oana hileng oda mearare hisitzn kina.

Am weitstn vabroadt san de Ottoman in de Wohnzimma. Oba a im Woartezimma vom Fotznspangla, im Hotej oda in da Flughofnlounges sans z findn. A bsundare Roin spuins beim Psychiata, do soins de Gfui dempfa und as Denga entspanna.

Uaspringli wor mit Ottoman a Dogesbett gmoant. Heit iss a Synonym fia Sofa.

## Literatua
* Claudia Guderian: *Die Couch in der Psychoanalyse.* Kohlhammer, 2003, ISBN 3-17-018048-7
* Lydia Marinelli: *Die Couch. Vom Denken im Liegen.* Sigmund Freud Privatstiftung. Prestel, Minga u. a. 2006, ISBN 3-7913-3688-6.

## Im Netz
Fuaßboi-Wäidmoasterschaft 1934

De Fuaßboi-Waidmoasterschaft is de Zwoate, de ausgetragen woarn is. De Gastgeber woar Italien. De Stadien in Italien hom domals zu de bestn vo da Wejd ghead.

## Qualifikation

Bei de Qualifikation hom 32 Moanschaften teilgnommen. Auch de Gastgeber hom si selber eascht qualifizieren miassn. Aus Europa hom 21 teignomma, aus Afrika/Asien zwa, Nordamerika vier und Siidamerika a vier.
De Gastgeber hom sich eascht gecha Griechnland duachsetzn miassn. De Deitschn hom siach gecha Luxemburg duarchgsetzt.
De Tittlverteidiger Uruguay hot desmol net teilgnomma. A de Englander hom zugschaut, weil des Duarnier net im "Mutterland" vom Fuaßboi stattgfunna hat.

## Teilnehmer

## Modus

Des Moi is des gsamte Duarnier im K.-o-System gspuit worn. Wer verloarn hot, woar draußen. Bei am Unentschiedn is a hualba Stund verlängert worn. Wor do auch noch ka Ergebniss da, dann is des Spui wiadahoit worn.

## Duarnierverlauf

Im easchtn Spui am 27. Mai hot Italien die USA klar mit 7:1 gschlong. A de Tschechn und de Deitschn hom ihra Spui gwonna. Im Spui de Deitschn gecha Belgien hot da Edmun Conen des Spui fost im Alleingang gwonna. Ar a interresantes Spui wor des se Österreicha gecha de Franzosn. Des Spui is in de Verlängerung gonga, und Österreich hot des Spui doch no miat 3:2 gwonna und is im Viartlfinale gstondn. Der easchta Duarniertag ist der Tag der Europäer, denn kane Moanschaft, de net aus Europa komm is, hot de easchta Rundn bestandn.

Im Viartlfinale hom de Detschn de Schweden ausn Wettbererg geworfn. Se hom mit 2:1 gewonna. Fur de Eidgenossen wor des Duarnier dagegen scho fuabei, weils gech de Tschechn verluarn hom. Österreich hot als zwoate deitschsprachige Moanschaft des Hulbfinale erreicht. In sengenda Hitzn hom Spanien und Italien gespuit. Nachdem des Spui in de Verlängerung gonga is, hot der Spanier Langara in der 113. Minutn den Pfostn troffn. Elfmeterschiaßn hods domals noch net gem, deshualb homs des Spui wiadaholt. Im zwoaten Spui hom die Italiener a Tor gschossn, wobei es Proteste seitns de Spanier gem hod, weil de Spialer den Torhüter bedrängt hom. Des Tor zählt und Italien spuit im Hualbfinale.

Im Hualbfinale hom de Deutschn kanen guadn Tag erwischt. Se hom gecha de Tschechoslowakei verluarn. Trotz da Belastung durch des Wiadahohlungsspui hom de Italiener gecha Österreich gwonna und steng im Finale.

Im "klanen Finale" um Platz drei hom jetz Deitschland und Österreich gspüid. Obwohl de Österreicha favorisiert wurn, hom de Deitschn des easchta Tor gschossn. De letztn zwoa Spui vo de zwa Moanschaftn san 5:0 und 6:0 für Österreich ausgonga. Darum woars a Überraschung, dass de Deitsch mit 3:2 gwonna hom. Und de deitscha Moanschaft taucht zuam easchtn Moi auf der Fuaßboiwejdkaddn auf.

Im Endspui san de Italiener gecha de Tschechoslowakei antretn. In da zwoatn Hulbzeit hod da Schidsricher des huate Spui vo de Gastgeber duarchgehn lossn. Dennoch hom de Tschechn des easchta Tor gschossn. Kurz fuarm Schluss hom de Italiener ausglichn. De "Azzurri" hom dann doch no gwonna. Am End iss 2:1 n.V. fur Italien gstondn, und Italien is de easchta Wejdmoaster aus Europa gworn.
Landkroas Miaschboch

Da **Landkroas Miaschboch** (amtli: **Landkreis Miesbach**) ligd im Sidn vom boarischn Regiarungsbeziak Obabayern. Nochbarlandgkroas han im Noadn da Landkroas Minga, im Ostn da Landkroas Rousnam, im Sidn as estreichische Bundesland Tiroi mit de Bezirke Kufstoa und Schwaz und im Westn da Landkroas Bad Däiz-Woifradshausn.

## Eadkunde

Da Landkroas ligt im boarischn Obaland. De Landschaft gäht vo bergig in de Oipm bis higelig in de Voroipm. Wichtige Sään han da Schliersää, da Dägansää und da Spitzingsää. Gliedat weads Landkroasgebiet durch de drei Toiregiona vo da Mangfoi, da Schlierach und da Leitzach sowia durchs Gebiet um Hoizkiacha und Oudafing. des wo zua Mingana Schoudaebane ghead. Da häxte Berg is de Rotwand mid 1.884 m, da bekanndasde da Wendlstoa mid 1836 m.

## Miaschbecka Politika

**Landrichta**

* 1803–06: Franz Xaver Steyrer
* 1806–13: Max Graf von Preysing
* 1813–46: Joseph Wiesend
* 1846–48: Wolfgang Knorr
* 1848–51: Alois Schmid
* 1851–62/74: Carl Bollweg

**Beziaksamtmanna**

* 1851/62-74: Carl Bollweg
* 1874–88: Ludwig Mayr
* 1888–90: Uhl
* 1890–1911: Carl Riezler
* 1911–29: Bernhard de Rudder
* 1929–38/43: Hermann Kopp

**Landroud**

* 1943–44: Kemnitzer
* 1944–45: Dr. Frick
* 10. Mai 1945 – 1. August 1945: Dr. von Wehner
* 1. August 1945 – 10. Mai 1946: Schindler
* 11. Mai 1946 - 27. Mai 1946: Friedrich Roith
* 28. Mai 1946 – 11. Juni 1946: Freiherr von Schoen
* 11. Juni 1946 - 25. September 1946: Friedrich Roith
* 26. September 1946 – 31. Mai 1948: Dr. Süß
* 5. Juni 1948 – 14. Dezember 1948: Meissner
* 1949–51: Dr. Simon Beck
* 1952–55: Anton Bauer
* 1955–72: Dr. Walter Königsdorfer
* 1972–87: Wolfgang Gröbl
* 1987-2008: Norbert Kerkel
* 2008-2014: Jakob Kreidl
* ab 2014: Wolfgang Rzehak

## Woppn

*Woppmbschrieb:<br />
„In Suiba om a hoiba goidbeweata Adla mit ausbroadte Schwinga iwa zwoa schrägkreizde, roude Stawal, unda iwa blaue Wossawejn zwoa mit de Stängln kreizde greane Sääbladdln.“*

## Städt und Gmoana

(Eihwohnazoin vom 31. Dezemba 2015)

## Im Netz

* Hoamseitn
Schtaabkirche Fantoft

Di **Schtaabkirche Fantoft** (af norwegisch: *Fantoft Stavekirke*) in Fantoft, an Schtodtviertl von Bergn in Norwegn, is a hilzrina Kirch mit an kloan Turm, wos a norwegischo Geheimrout 1883 fa Noadnorwegn douhe volegg hot. 1992 hot a Satanischt di Kirche ungezindet, donna hobm sise gleich widdo augibaut. Heit gett a Zaun umma, und man kimmp lamme zi beschtimmpa Zeitn inni. Znochts ischse bileichtit.

## Im Netz

* https://web.archive.org/web/20061023111206/http://www.bergen-guide.com/47.htm
Sialabo

**Sialabo** (amtli: **Sielenbach**) is a Dorf im Londkreis Oacha-Friberg, boarisches Schwaabn, ghert abba vo da Sproch her zu Oidbayern. De Einheimischn wean Sialabecka gnannt.

## Beleg


## Im Netz
Homepage
Beziak Vöcklabruck

Da **Beziak Vöcklabruck** (aumtlich: **Bezirk Vöcklabruck**) is a Beziak in Owaöstareich. Ea is a Täu vom Hausruckviadl.

De Gegnd is da zwoatwichtigsti Wiatschoftsraum vo Owaöstarreich.

## De Gmoana af oan Blick

Ompfewong im Hausruckwoid | Ottasee ban Ottasee | Attnang-Puchheim | Otzboch | Auroch ban Hongar | Berg im Attagau | Desslbrunn | Fona | Fraungabuag | Fraungamoakt | Gaumpan | Innaschwond | Lenzing | Manning | Mondsee | Neikira on da Vöckla | Niedathoihoam | Nußdoaf am Ottasee | Obahofn ban Zellasee | Obandorf ba Schwonastod | Obawong | Ottnong ban Hausruck | Pfaffing | Püsboch | Pitznberg | Pädoaf | Pukira ban Trattbeag | Pühret | Rädleitn | Redlhom | Regau | Rüstoaf | Rutznhom | Schlatt | Schöafling ban Ottasee | Schwonastod | Seewoicha ban Ottasee | Sont Tiareng im Attagau | Sont Lorenz | Stoaboch ban Ottasee | Straß im Attergau | Tiafgrom | Timäkom | Ungenoch | Untaroch ban Ottasee | Vöcklabruck | Vöcklamoakt | Weißkira im Attagau | Weyregg ban Ottasee | Woifsegg ban Hausruck | Zöi am Moos | Zöi am Pettnfiast
Weißkira im Attagau

**Weißkira im Attagau** (aumtlich: **Weißenkirchen im Attergau**) is a Gmoa im Bezirk Vöcklabruck in Obaöstarreich (an der Grenz zu Soizburg), mid  Eiwohna (Stand: ).

## Geografie
Weißkira is de am hechstn glengane Gmeinde vom Beziak, weis af 652 Meta Seehechn oman liegt. Won ma olle Deafen vo da Flechn hea zomzöht, hod Weißkira 27,3 Quadratkilometa - grosteis londwiatschoftlichä Nutzflechn und Woid natiali. Da Freidnthola Boch teilt ned lai d'Gmeinde, sondan ah d'Leit in hearentare und drentare.

## Politik
Im Gmeinderot sitzn 13 Leit, 9 vo da ÖVP und 4 vo da FPÖ. Buagamoasta is da Josef Rauchenzauner vo da ÖVP.

## Gschicht
Schau im fruahn Mittloita is de Hügelondschoft schau bsiedlt woan, oft an Höihmittloita hot ma duach Brondrodunga de Nutzflechn markont ausgweidegt.

Im Joar 1299 is easchtmois a kloane Pforr nomens St. Magaretha in an Oblossbriaf eawehnt woan. Im 15. Joarhundat wiad d'Oatsbezeichnung af "Weißenkirchen" vaendat, wos erkenna losst, das ma de Hoizkira duach a stoanare easetzt hot. 1777 hot se de Pforr von da Muatapforr Saunkt Georgn oglöst. De politische Gmoa hot ma 1851, bstehad aus de Kotastraigmeindn Freidnthoi und Weißkira, eigfiat.

## Wissnswerts
De Weißkiringa san in da Gegnd ah scherzhoft ois "Bunkelandla" bekonnt.

## Im Netz
* http://www.musikkapelle-weissenkirchen.at
* http://www.dasglaesernetal.at
Fotznhobe

Da **Fotznhobe** oda da ** Fotzhobl** oda de **Fotzorgl** (Siidtiroul) is a Musiginschtrument, des wo midm Mai blosn wead. Dr Nom setzt se zom aus Fotz(n) (Gfries, Mai, Lätschn, Schnautzn, [dt. *Mund*] ) und Hobe [dt. *Hobel*] wega da Hi- und Herbewegung de ma domid voam Mai mocht. Auf Deitsch hoasst de Fotzorgl **Mundharmonika**.

## De Technik dahinta

Da Fotznhobe is a handlichs Inschtrument in dem da Ton in kloane Kanäle an na Mettoizung entschtenga. Ma blost oda saugt und kriagt jeweis an andan Ton. Je noch dem wia ma an Mund spitzt ko ma an Meaklang oda sogor an oanzelna Ton spuin.

## Eisotzgebiet

Da Fotznhobe wead in da Voiksmusi hauptsächle do eigsetzt wo ma koane schwaara Inschtrument midnemma koo oda mog, oiso sowo wia beim Wandan.
Ganz bsondas meng dean den Fotznhobe de amerikanischen Bluesmusika, ma ko na aba aa im weidan Sinn zu de tipisch boarischn Musikinschtrumente dazuazain.

Aa wea zu da Mundorgl oda zu da Voiksmusi koan Bezug had, kennd gwis den viallaecht bekanntesten Einsatz vom Fotznhobe: Im Fuim „Spiel mir das Lied vom Tod“ besorgt des Instrument mid da Melodie „Keep your lovin’ brother happy“ de Spannung bis zum Schluss und spuit direkt de Hauptroin.

## Vasiona
Es gibt vier Variantn:
* de diatonische Fotznhobe werd vui im Blues, Country, Voiksmusi, oba aa im Rock vawendt und hoaßt deswegn aa *Bluesharp*. Sie hod ned olle Noutn, sundern nur de vou de vawandete Tonart. Durch Tricks wia as Bending oda Overblows kennen oba aa de fehlenden Noutn gspuit wern, ollerdings brauchts dofia vui Übung. Bekannte diatonische Fotznhoben in da Richter-Stimmung han unta andrem de Golden Melody vou Hohner oda de Major Diatonic vou Lee Oskar. Es gibt außa da Richter-Stimmung (*Bluesharp*) a no andre, wia de Natirliche Moll-Stimmung vou Lee Oskar, oda des Wilde Rock-Tuning vou Seydel.
* de Tremolo-Fotznhobe, weiche fia oa Noutn jeweijs zwoa Lecha per Noutn hod.
* de Oktavn-Fotznhobe, weiche zwoa Okatavn fia a Noutn hod.
* de chromatische Fotznhobe hod olle Noutn und ko fia alle Tonartn vawendet wern. Mit am Knopf auf da rechtn Seidn ko aa de Noutn um oan Hoibton hecha gstimmt wern. In da Jazzmusi is de chromatische ned untypisch. Benden is ollerdings ned möglich und emsou kennen manche Akkorde ned gspuit wern. Sie han a vui deira wia zum Beispui Bluesharps.
Hobe

Da **Hobe** oda **Hobl** (in manchen Gegndn aa wia *Howwe* oda *Howü* gschprocha) is a Werkzeig zum Bearbaatn vo Hoiz.
In am Rahma, zmeist aus am Hoiz g'macht, des wenig arwat und gega d'Feichtigkeit beschtändig is (wia Teakhoiz) oda aus Metoi, sitzt a broade Klinga de ma in da Häh'n vastejn ko.
Mit'm Hobe streicht ma ibas Hoiz und nimmt mit da Klinga an dünna Span o'. Je weita de Klinga ausseschaugt, desto dicka (und groba) werd da Span.
Ma nimmt an Hobe zum Zuarichtn vom Hoiz, meistns Brettl, daß schee grod und glatt wern oda daß ma dem Brettl a bschtimmts Profui (zum Beischpui a Nuat) gibt.

De Bewegung de ma beim bearwatn vom Hoiz mitm Hobe macht nennt ma howen (hobln) und wead im boarischn so ziemli auf ois übatrong wos a ähnliche Bewegung mit da Hand duat.
Aus dem leitn se dann wiedarum Nam füa Werkzeig ob, de mitm Hoiz übahaupt nix meah z'toan hom.

So gibts aa a Hobln fir ondre Bestimmungen, wia an Trüfflhobl, an Spotznhobe, an Fotznhobe oda an Kashobl.
Kryptographie

**Kryptographie**  (a: **Kryptografie**; vo griechisch: *kryptós*, „verborgn“, und *gráphein*, „schreibm“) isch de Wissenschaft von dr Verschlisselung von Informationan („Geheimschriften“). Heitzutog beschäftigt sia si allgmein middn Schutz vo Daten durch deran Transformation, in der Regl unta Eibeziehung vo geheiman Schlissln. Dia Kryptographie bildet mit dea Kryptoanalyse (a: *Kryptanalyse*) zusammen dia Kryptologie.

## Beispiele

Beispiel fia a Häsch-funktion mit Träpdoor (= Häsch-funktion in polinomialer Zeit net umkehrbor isch, ausser man kenn in Schlissel), im Gegensotz zur Häsch-funktion ohne Träpdoor de net umkehrbor sein.

**Verschlisselung:**
 Das Mädchen mit krausem Haar  ----Schlissl A--->  Die Gitsch mit Rutschelen
     Schlissl A .. z. B. a Siidtiroler der do deitschen Sproche mächtig isch.

**Entschlisselung:**
 Die Gitsch mit Rutschelen  ----Schlissl B--->  Das Mädchen mit krausem Haar  
     Schlissl B .. z. B. a Deitscher der do sidtiroler Sproche mächtig isch.

## Im Netz
Linux

**Linux** (oda a **GNU/Linux**) is a freis und plottfoamunobhängiges MehrNutza-Betriebssytem fia Kompjuta, des dem Unix änli is. Easchtmois eingsetzt wuan isses 1991 noch da Vaöffentlichung vom easchtn "Linux-Kernel" vom Linus Torvalds.

Des aus vaschiedene Tala bestehende Betriebssystem wird jetza vo Softwärentwickla auf da gonzn Wöt weitaentwicklt, de wos on vaschiedene Projekte mitorbeitn. Do san sowui anzelne Persona aba a Stifutungan, gräßare und kloanare Projekte, aba a kommerziölle Untanema betaligt. Im praktischn Einsotz werdn fost imma sognonnte "Linux-Distributionen" benutzt, ba dena die vaschiedene Softwär zu an fertign Paket zomgstöt is.

De meisten eben so gnonnten Distributionen sand Packln, wo da Linux-Kernel mit freier Software zommgstöd werd. Bei der Software hondelt es sich meistens um GNU Software, weshoib ma eigentlich nid vom Betriebssystem *Linux*, sondern eher vo *GNU/Linux* redn soid.

Linux is zimli füfötig, deswegn weadsauf Desktop-Rechna, Sörva, Händis, Routa, Multimädia-Endgeräte und Supakompjuta vawendat. Linux wird auf vüle Kompjuta und Sörva wötweit in fost olle Bereiche vo da Kompjutatechnik vawendat. A guats Beispü dafia san die Sörva vo da Wikipedia und de vom bekonntn Suchmaschinanbetreiba Google.

1983 is da Stallman Richard mit dem nei'n Projekt GNU daheakemma wei a woid dos ma a neis Betriebsystem brogrammiad des wo ähnlich wia UNIX is. Wei mid BSD, des wos domois scho gem hod und des wo a frei war hods rechtlich a bor Probleme gem. Noch a bohr Joar hoda zwar an Haffa Softwär ghod owa a gscheida Kernel is no oganga. 1991 hod da Torvalds Linus an Törminal-Emulator gschriem, weia hoid mid sein neia Kompjuta wos ausbrobian woid. Blos zum Spass praktisch. Dann is des Ding oba imma gresa worn und deszweng hodas dann as Intanet neido, domid andare a wos dafo hom, obwoi das a denkt hod das de eh nix domid ofanga kinnan. Do hoda se oba gscheid deischd und an Haffa andere Leid hom eam beim weidaentwickln ghoifa. 1992 homsas na unta d'GNU GPL-Lizenz gschdöid. 1996 hod si da Torvalds denkt das Linux umbedingt no a Logo braucht. Do hoda si dan fia an Pinguin entschien und an Wettbewerb ausgschriem, das em d'Leid an suichan moin. Da Ewing Larry hodn dann gwunna mit sein "Tux".

Bis heid san dann an haffa andre Projekte zum Linux-Kernel dazuakemma. Zun Beischbui KDE und Gnome, des san zwoa graphische Nutzaoberflächn. Mid dene kann ma recht komfortabl mid Linux orwan a wemma si ned so recht auskennd. Deszweng hod Linux heid an Haffa Leid de wos hernemma.

## Im Netz

* De Linux-Kernel Archive
* The Linux Foundation (engl.) 
* Verein GNU/Linux Matters 
* Pro-Linux 
* The Linux Information Project (LINFO)

## Beleg
Oipmrepublik

De sognonnte **Oipmrepublik** oder aa *Östareich-Bayern*, *Bayern-Östareich*, *Boarisch-Östareichische Republik*, *Bajuwarien* usw. is a fiktivs Gebüde, des se a Minderheid - de ned genau eruirbor is - in Oidbayern, Östareich und Sidtiroi wynschen darad. Da Hintergrund fia des Stootsgebüde is de gmoasome Boarische Sprooch, Kuitua und Mentalität. Soichane Bestreewungen hods amoi direkt nochm Easchtn Wödkriag vo kloanerre Partein in Boarn und Östareich gem. A weiderner Hintergund warad aa de wirtschoftliche Stärken vo derer Region.

### Politische Gliederung
Aufgeteilt warad de Oipmrepublik beispuisweise im Foi da Vaoanigtn Republik in zwoa Republiken: De Republik Estareich und de Großboarische Federation bstehnd aus Bayern, Siidtirola-Trient und villeicht a da Pfoiz, de mit ana Transitstrass u ana Bahnstreckn vabund warad.

### Flaggn

#### Zwoata Entwurf
Da zwoate Entwurf is a bestaht aus da Boarischn und da Estareichischn Flaggn. Angeordnet san se in olehnung zu da hellenischn Floggn vo **Otto** Friedrich Ludwig von Wittelsbach, eastm Kini vo Hellenien (Griachaland) u Prinz vo Bayern, wei se de Meglichkeich gibt de Estareichische u Boarische Flaggn zu verbidn ohne dass oane ned so guad dogsteit is. De Anordnung is nach dem System da Flaggn des Kuafiastntum Boarn 

## Im Netz
Deutschlandfunk Kultur: Brüder im Süden - warum die Bayern sich den Österreichern näher fühlen

Petition fian Zsaummanschluß vo Bayern, Östareich und Tiroi
Augustus

**Augustus** (is laddeinisch fia: *da Eahabene*) (*23. Septemba 63 voa unsana Zeid z'Rom und is z'† 19. August 14 n. Kr. in Nola bei Neapel). Ea wa da Adobtivbua vom Cäsa und da easchde Koasa vo Rom.

## Sei Leem

Sei leiblichn Eldan woan da C. Octavius und d'Atia, a Nichdn vom Cäsa. 
Dea hodn dann a in seim Tesdamend adopdiad und eam oisse vaeabd.

Olladings hod si da Antonius a ois da Eab vom Cäsa gseng und de zwoa waan a fasd sauba zamgruggd. Da Senad woid nämle von eam gschüdzd wean, wei da Antonius in Gallien seine Drubbn zamzogn hod. Wias da Deifi wui, hamsa se aba gegan Senad veabundn und han midanand gega Rom maschiad, des wa dann 43 voa unsana Zeid.
De zwoa wan de zwoa mächdigsd Menna, ham oba koa Goid ned ghabd und ham desweng no an Lepidus iwaredd, daasa beim Triumvirat midmachd (Vo dem hodma olladings danoch nimma fui ghead). 
De Möada vo seim Adobtivvodda hoda 42 bei Philippi gschlogn.

Es wead eam a da Dod vo da Kleopatra zugschrim, weila an Antonius noch lengam Kriag bei Actium gschlogn hod und auf sie go ned schaf wa. Sei Propaganda z'Rom hod de ägybdische Kenigin auf olle Fälle sauba zlegd, so dasma si ned a moi sicha is, obs dea beriamde Soibsdmoad wa.

Im Joa 27 voa unsana Zeid hod sei grouße Sdund gschlogn kobd, do hoda an Tidl Augustus griagd, is Tribun auf Leemszeid und Princeps woan.
Bis zu seim Dod 14 noch Kristus is da sbrichwöadliche remische Friedn, de "Pax Romana" gwen.

## Tidl

* Augustus - Dea Eahabene
* Divi Caesaris filius - Bua vom göddlichn Cäsa
* Pater patriae - Vodda vom Voddaland
* Pontifex maximus - häxd Priesda